Marble cake με τρία φρούτα
Ένα εξαιρετικό τριπλό marble cake από τον Στέλιο Παρλιάρο! Καθένα από τα τρία μείγματα χρωματίζεται με τον πολτό από ένα φρέσκο φρούτο. Φοβερή ιδέα, απίθανη γεύση.
100 γρ. φρέσκες φράουλες, πλυμένες και καθαρισμένες, 80 γρ. ζάχαρη άχνη, 2 μικρά αυγά, 120 γρ. αμύγδαλα λευκά, τριμμένα σε σκόνη (ή έτοιμη αμυγδαλόσκονη) , 50 γρ. βούτυρο αγελάδας, λιωμένο , 1/2 κουτ. σούπας  κορν φλάουρ, 1/2 κουτ. γλυκού μπέικιν πάουντερ , 100 γρ. βρασμένο και πολτοποιημένο πορτοκάλι *, 80 γρ. ζάχαρη άχνη, 2 μικρά αυγά, 120 γρ. αμύγδαλα λευκά, τριμμένα σε σκόνη (ή έτοιμη αμυγδαλόσκονη) , 50 γρ. βούτυρο αγελάδας, λιωμένο , 1/2 κουτ. σούπας κορν φλάουρ, 1/2 κουτ. γλυκού μπέικιν πάουντερ, 100 γρ. βρασμένο και πολτοποιημένο λεμόνι *, 120 γρ. ζάχαρη άχνη, 2 μικρά αυγά, 120 γρ. αμύγδαλα λευκά, τριμμένα σε σκόνη (ή έτοιμη αμυγδαλόσκονη) , 50 γρ. βούτυρο αγελάδας, λιωμένο , 1/2 κουτ. σούπας κορν φλάουρ, 1/2 κουτ. γλυκού μπέικιν πάουντερ, λίγο βούτυρο και αλεύρι για το σκεύος, ζάχαρη άχνη για πασπάλισμα
Πολτοποιούμε τις φράουλες στον πολυκόφτη μαζί με την άχνη. Αδειάζουμε τον πολτό σε ένα μπολ και προσθέτουμε το βούτυρο, τα αυγά, την αμυγδαλόσκονη, το μπέικιν πάουντερ και το κορν φλάουρ. Ομογενοποιούμε με μια μαρίζ. Αδειάζουμε τον πολτό πορτοκαλιού σε ένα μπολ και τον ανακατεύουμε με τη ζάχαρη. Προσθέτουμε το βούτυρο, τα αυγά, την αμυγδαλόσκονη, το μπέικιν πάουντερ και το κορν φλάουρ. Ομογενοποιούμε με μια μαρίζ.Αδειάζουμε τον πολτό λεμονιού σε ένα μπολ και τον ανακατεύουμε με τη ζάχαρη. Προσθέτουμε το βούτυρο, τα αυγά, την αμυγδαλόσκονη, το μπέικιν πάουντερ και το κορν φλάουρ. Βουτυρώνουμε και αλευρώνουμε μια μεγάλη φόρμα του κέικ ή ένα ταψί διαμέτρου 24 εκ. Αδειάζουμε κουταλιά κουταλιά από κάθε μείγμα εναλλάξ με μεγάλες κουταλιές.Ψήνουμε σε προθερμασμένο φούρνο στους 160°C για περίπου 1 ώρα (δοκιμάζουμε νωρίτερα τρυπώντας το κέικ στο κέντρο• αν βγει στεγνό το μαχαίρι, τότε είναι έτοιμο). Αφήνουμε το κέικ να κρυώσει, ξεφορμάρουμε και πασπαλίζουμε με ζάχαρη άχνη.
Αμύγδαλα,Αυγά,Ζάχαρη